Document ID: 32011R0618

KOMISIJOS ĮGYVENDINIMO REGLAMENTAS (ES) Nr. 618/2011
2011 m. birželio 24 d.
kuriuo atšaukiamas cukraus sektoriaus produktų importo licencijų paraiškų teikimo pagal tarifines kvotas 09.4380 sustabdymas
EUROPOS KOMISIJA,
atsižvelgdama į Sutartį dėl Europos Sąjungos veikimo,
atsižvelgdama į 2007 m. spalio 22 d. Tarybos reglamentą (EB) Nr. 1234/2007, nustatantį bendrą žemės ūkio rinkų organizavimą ir konkrečias tam tikriems žemės ūkio produktams taikomas nuostatas (Bendrą bendro žemės ūkio rinkų organizavimo reglamentą) (1),
atsižvelgdama į 2009 m. rugsėjo 25 d. Komisijos reglamentą (EB) Nr. 891/2009, kuriuo leidžiama naudoti tam tikras Bendrijos tarifines kvotas cukraus sektoriuje ir nustatoma jų administravimo tvarka (2), ypač į jo 5 straipsnio 2 dalį,
kadangi:
(1)
2011 m. kovo 28 d. Komisijos įgyvendinimo reglamentu (ES) Nr. 302/2011, kuriuo 2010-2011 prekybos metais susidarius ypatingoms sąlygoms leidžiama pradėti naudoti importuojamo cukraus tam tikro kiekio tarifinę kvotą (3), sustabdomas importo muitų taikymas 300 000 tonų cukrui, kurio KN kodas 1701, o kvotos eilės numeris - 09.4380.
(2)
Paraiškų pateikimas importo licencijoms pagal kvotos eilės numerį 09.4380 buvo sustabdytas nuo 2011 m. balandžio 20 d.2011 m. balandžio 19 d. Komisijos įgyvendinimo reglamentu (ES) Nr. 393/2011, kuriuo nustatomas paskirstymo koeficientas 2011 m. balandžio 1-7 d. pateiktoms importo licencijos paraiškoms dėl cukraus produktų pagal tam tikras tarifines kvotas ir sustabdomas tokių licencijos paraiškų teikimas (4), pagal reglamentą (EB) Nr. 891/2009.
(3)
2011 m. birželio 20 d. Komisijos įgyvendinimo reglamentu (ES) Nr. 589/2011, keičiančiu Įgyvendinimo reglamentu (ES) Nr. 302/2011, kuriuo 2010-2011 prekybos metais susidarius ypatingoms sąlygoms leidžiama pradėti naudoti importuojamo cukraus tam tikro kiekio tarifinę kvotą (5), padidintas cukraus, kurio KN kodas 1701, o kvotos eilės numeris - 09.4380, kuriam iki 2011 m. rugsėjo 30 d. sustabdomas importo muito taikymas, kiekis 200 000 tonų.
(4)
Todėl paraiškų teikimo sustabdymas turi būti atšauktas,
(5)
Per pirmininko nustatytą laikotarpį Bendras žemės ūkio rinkų organizavimo vadybos komitetas nepateikė savo nuomonės,
PRIĖMĖ ŠĮ REGLAMENTĄ:
1 straipsnis
Įgyvendinimo reglamentu (ES) Nr. 393/2011 importo licencijų paraiškų pateikimo sustabdymas nuo 2011 m. balandžio 20 d. kvotos eilės numeriui 09.4380 yra atšaukiamas.
2 straipsnis
Šis reglamentas įsigalioja jo paskelbimo Europos Sąjungos oficialiajame leidinyje dieną.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje 2011 m. birželio 24 d.

Labels: 3
17